टेंपो में बैठी वृद्धा के गले से चेन तोड़ने की कोशिश, पास बैठी महिलाओं ने पकड़ा तो 10 साल की बच्ची को छोड़कर भागी
चेतकसर्किलके पास सवारी टेंपो से उतर रही वृद्धा के गले से एक महिला ने चेन तोड़ने का प्रयास किया। वृद्धा के साथ बैठी पड़ोसी महिलाओं ने आरोपी महिला का हाथ पकड़ शोर मचाया तो वह घबरा गई। इसी हड़बड़ाहट में वे 10 साल की बच्ची को वहीं छोड़कर फरार हो गई। पीड़िता ने हाथीपोल थाने में रिपोर्ट दर्ज कराई और उस लड़की को पुलिस के सुपुर्द किया। पुलिस ने बताया कि वारदात नीमच खेड़ा, देवाली निवासी मांगी बाई प|ी किशनलाल टांक के साथ हुई है। मांगी बाई और उनकी रिश्तेदार दुर्गा टांक, कमला टांक और सुशीला टांक प्रतापनगर पेट्रोल पंप के पास रिश्तेदार के यहां शादी समारोह में गए थे। सभी करीब 11 बजे प्रतापनगर पेट्रोल पंप के पास से एक टेंपो में बैठी। टेंपो में तीन महिलाएं जिनमें से एक महिला के साथ 8 से 10 वर्षीय बच्ची भी थी वह भी उसी में बैठ गई। प्रतापनगर पेट्रोल पंप से चेतक सर्किल पहुंचने पर मांगी बाई, उनकी रिश्तेदार महिलाओं के साथ टेंपो से उतरी। इसी दौरान टेंपो में बैठी एक महिला ने मांगीबाई के गले से चेन तोड़ ली। चेन तोड़ते हुए कमला टांक ने देख लिया तो उसने आरोपी महिला का हाथ पकड़ शोर मचाया। तभी आरोपी महिला ने भागने का प्रयास किया तो दुर्गा और सुशीला ने महिला की साड़ी पकड़ ली। इस पर आरोपी महिला साड़ी छोड़कर मौके से फरार हो गई।
वे महिलाएं जिन्होंने चेन स्नेचिंग की वारदात होने से रोकी।
पीिड़त वृद्धा
hin_Deva hin_Deva hin_Deva hne_Deva